“વળી, પાછું ચાલું કર્યું.” બબડતાં બબડતાં અમે લાઈનમાં ઊભાં. દશ-પંદર મિનિટે નંબર લાગ્યો. હું બારણું ખોલીને અંદર. શ્રીમતીજીના હાથમાં થેલીઓ (મેં જ પકડાવેલી) એટલે એમણે પગ વડે જોરથી બારણાંને ધક્કો માર્યો, અંદર પેસી ગયા, અને ડોર ક્લોજર ને લીધે બારણું એટલી જ જોરથી બહાર તરફ ખૂલ્યું અને પાછળ ઊભેલીં એક હેલ્ધી બેનને ભટકાણું. પરિણામે બેન દારરો ચૂક્યા. આખી લાઈન હાલક-ડોલક થઈ ગઈ અને પછી શું થયું એ આખી દુનિયાએ જાણ્યું. માંડ-માંડ લોકોની ભીડમાંથી પૈસા લઈને અમે એ.ટી.એમ.માંથી છૂટ્યાં.